笙赋
王廙 (WeiJin)
其制器也，则取不周之竹，曾城之匏；生悬崖之绝岭，邈崛崒以崇高，延修颈以亢首，厌瑶口之陆离，舞灵蛟之素鳞，衔明珠于带垂。弱舌纸薄，铅锤内藏；合松臈以密际，糅彤丹以发光。金清而玉振。亲昵远游。登山送离，发千里之长思，咏别鹤于路岐。直而不倨，曲而不挑；疏音简节，乐不乃妙。足可以易俗移风，兴洽至教，弘义著于典谟兮，历万代而弥劭。